Title: Shadows
Description: Xa pechado o libro, o lector sente roldar aínda as diferentes sombras que o acompañaron ó longo de tan peculiar viaxe: netas e ben definidas unhas; trémulas, desdebuxadas, outras; volumétricas nas pinturas de Masaccio e inquedantes nas obras de Giorgio de Chirico; teatrais as caravaggiescas; fascinantes, sempre, en Rembrandt.

O libriño lese dun tirón e coa mesma fruición ca cando nos mergullamos nas páxinas da súa célebre Historia da Arte, certeiramente descrita por Neil MacGregor, director da National Gallery, como “o mapa dun inmenso país, co cal sentín a confianza de podelo explorar sen temor a extraviarme”. A brevidade e beleza do volume non pode senón traerme á mente a frase de Corot: “Experimentei esta mañá un pracer extraordinario ó ver de novo un cadriño meu. Non había nada nel, pero era encantador e estaba como pintado por un paxaro”. (From Revista Galega do Ensino, 17 (November 1997)
Subjects: Exhibitions, Shades and shadows in art, Visual perception, Art criticism, Art, history